Lucius Episcopus seruus seruorum Dei, dilectis filiis Abbati  Capitulo Reomaensi, salutem  Apostolicam benedictionem. Iustis petentium desideriis dignum est nos facilem præbere consensum,  vota quæ à rationis tramite non discordant effectu prosequente complere. Ea propter dilecti in Domino filij vestris iustis postulationibus grato concurrentes assensu, Ecclesiam quam venerabilis frater noster Lingonensis Episcopus, iuxta Pontem Montisbarri in honorem Beati Thomæ martyris de nouo fundauit,  vobis ad instituendos ibi Monachos de Capituli sui assensu concessit, sicut vobis canonicè collata est,  vos eam cum omnibus pertinentiis suis canonicè possidetis deuotioni vestræ, autoritate Apostolica confirmamus,  pręsentis scripti patrocinio communimus. Statuentes vt nulli omnino hominum liceat hanc paginam nostræ confirmationis infringere, vel ei ausu temerario contraire. Si quis autem hoc attentare pręsumpserit, indignationem omnipotentis Dei,  beatorum Petri  Pauli Apostolorum eius se nouerit incursurum. Datum Veronæ XV. Kal. Octobris.